Kara Mehmet

Kara Mehmet posho – Usmoniylar imperiyasi harbiy amaldori, 1822-yilda qisqa muddat Kapudan posho lavozimini egallagan. Bu voqea Gretsiya mustaqillik urushi davrida yuz bergan.

Kara Mehmet posho ilgari artilleriya bosh qoʻmondoni boʻlgan, 1822-yil yanvar oyida Gretsiyadagi qoʻzgʻolon koʻtargan Usmoniylar garnizonlarini kuchaytirish uchun yuborilgan quruqlik qoʻshinlariga qoʻmondon etib tayinlangan. Fevral oyining oxirida esa Patra shahriga yetib kelganGordon, History of the Greek revolution, Volume 1, p 334-336.

Oʻsha davrda kapudan posho lavozimini egallab turgan harbiy amaldor 18-iyun kuni Konstantinos Kanaris tomonidan oʻldirilganidan, bu vaqtda Patrada boʻlgan Kara Mehmet esa uning oʻrniga bu lavozimga tayinlangan. Uni olib kelish uchun Usmoniylar floti Istanbuldan Egey dengizi orqali yuborilganGordon, History of the Greek revolution, Volume 1, p 370 va avgust boshlarida posho flot qoʻmondonligini oʻz qoʻliga olganGordon, History of the Greek revolution, Volume 1, p 439.

8-sentyabr kuni Usmoniylar floti Patradan chiqib, qamal ostida qolgan Nauplia shahri taʼminoti uchun yoʻlga chiqqan, biroq 20–25 sentyabr kunlarida boʻlib oʻtgan harbiy amaliyot muvaffaqiyatsiz yakuniga yetgan va Kara Mehmed Souda qoʻltigʻiga chekinishga majbur boʻlganGordon, History of the Greek revolution, Volume 1, p 439-441.

Kiklad orollaridagi natijasiz harakatlardan soʻng, Usmoniylar floti Tenedos oroli tomon yoʻl olgan. 10-noyabr kuni flot u yerda yunonlar tomonidan hujumga uchragan va oʻzining ikki qavatli kemasidan ayrilgan, bu kema Kanaris tomonidan yoqib yuborilgan. Tartibsiz holga tushgan turk floti Dardanel orqali chekinib, Istanbuldagi bazasiga qaytganGordon, History of the Greek revolution, Volume 1, p 469-470

Yil oxiriga kelib, Kara Mehmet posho lavozimidan chetlatilgan va uning oʻrniga Koca Hüsrev Mehmed posho tayinlanganGordon, History of the Greek revolution, Volume 2, p 13.

 Manbalar 

Turkum:19-asr Usmoniylar imperiyasi harbiy xizmatchilari
Turkum:Posholar
Turkum:Usmoniylar imperiyasi admirallari
Turkum:Gretsiya mustaqillik urushi davridagi Usmoniylar harbiy xizmatchilari